# data[].attributes.headline
VELKOMMEN TIL KUNSTHAL KONGEGAARDENS KUNSTVANDRING I KORSØR LYSTSKOV

# data[].attributes.subject
VELKOMMEN TIL KUNSTHAL KONGEGAARDENS KUNSTVANDRING I KORSØR LYSTSKOV

# data[].attributes.body
Kunsthal Kongegaarden præsenterer KUNSTVANDRING igennem både lystskoven og ned forbi noret.

Her kan du se fotografier af skulpturerne rundt om i byen. Under hvert fotografi, vil du læse en beskrivelse af værket. Beskrivelsen er skrevet af kunsthistoriker og kunstfaglig leder af Kunsthal Kongegaarden Henrik Broch-Lips.

# data[].attributes.body
Materiale: Jern.

Opstillet: U.å.

Placering og ejer: Klarskovgaard

Robert Jacobsen er en af landets mest kendte kunstnere til trods for, at han var selvlært både som billedhugger og grafiker. Hans værker er primært geometrisk abstrakte, og man kan møde hans antiekspressive, konstruktivistiske jernskulpturer på museer og i offentlige byrum over det meste af verden.

Han arbejdede oftest uden skitser, når han intuitivt svejsede sine jernelementer sammen. Især hans skulpturer fra 1950'erne er kendetegnet ved en rå, uregelmæssig overflade, hvor han lader rustens forskellige nuancer træde frem.

Han fokuserede på forholdet mellem form og rum, det positive og det negative samt det passive og det aktive. For ham var rum og jern ligeværdige materialer, og det negative rum (lufthullerne), der er mellem metallets linjer, er en lige så stor del af skulpturen, som selve det materiale, den er skabt i.

Skulpturen på Klarskovgaard er netop skabt af forskellige former, der danner rytmiske mellemrum. Samlet indrammer de det omgivende rum, der fremtræder lige så vigtigt som den form, de tynde jernlinjer tegner.

Jacobsen medtænkte altid beskuerens bevægelse og skiftende synsvinkler. Han ville skabe tredimensionelle malerier som dynamiske helheder, der indbyder til en rumlig dialog.

Med skrottet jern ønskede Jacobsen at genoplive den fantasi, der var blevet smidt på lossepladsen og lade ydmyge og fattige materialer få nyt liv ved at bruge det i nye sammenhænge.

Han var professor ved Akademie der Bildenden Künste i München (1962-82) og på det Kgl. Danske Kunstakademi i København (1976-83).

# data[].attributes.body
Materiale: Bronze.

Opstillet: U.å

Placering og ejer: Klarskovgaard

Stor kasse er 165 cm høj og en tung, abstrakt skulptur, der er sat sammen af en række kubiske former. Den unddrager sig en fornuftsmæssig forklaring, og skal først og fremmest opleves kropsligt med åbne sanser.

Kunstneren Bent Sørensen (1923-2008) skabte skulpturen i 1970, og den blev opstillet på græsplænen vest for Comwell Klarskovgaard. Den er siden blevet flyttet til sin nuværende position ved konferencecentrets indgang.

Bent Sørensen blev malersvend i 1944 og uddannet fra Kunstakademiet i København i 1947. Hans tidlige arbejder var naturalistiske, men efter ophold i Paris i 1948 blev han inspireret af konstruktivismen, og den nonfigurative form blev hans foretrukne udtryk.

Han har arbejdet i mange forskellige materialer: Skrot, støbe- og pladejern, cortenstål, bronze og granit. Blandt mange offentlige udsmykninger er Bånd (1972) foran Tårnby Rådhus, Port (1974) foran den tidligere TV-Byen og 4 broer (1986-92) over Hobro Å.

Bent Sørensen udstillede i "Linien II", der var en ny avantgardistisk kunstnergruppe opkaldt efter den abstrakt- surrealistiske kreds af danske kunstnere, der i 1930'erne samlede sig omkring tidsskriftet "Linien". Han blev medlem af Den Frie Udstilling i 1958, modtog Eckersbergs Medalje i 1959 og Thorvaldsens Medalje i 1977.

# data[].attributes.body
Materiale: Glas og stål

Opstillingsår: 1995

Placering: Comwell Klarskovgård i Korsør Lystskov

Vasen med en buket blomster er udført i glas og stål og er placeret på Comwell Klarskovgårds terrasse. Værket er skabt af den danske selvlærte billedkunstner Lars Ravn, der blev født i Aalborg i 1959.

Til trods for han aldrig har gået på et kunstakademi, og nok er mindre konceptuel i sin tilgang til kunsten, var han med i kredsen af 1980’ernes unge vilde malere, der hentede inspiration i tysk ekspressivt maleri. Han har aldrig været bange for banal symbolik og folkelig kunst og bruger ofte stærke farver, sjove figurer og fantasifulde former i sine malerier.

Som Cobra-bevægelsens værker er der noget legende og lidt barnligt naivt over hans kunstneriske stil, men den kan også være stringent og mere industriel i udtrykket.

Hans kunst kan betegnes som energisk, løssluppen og sanselig og med mindelser om f.eks. Henry Heerup og Asger Jorn. Genstande fra hverdagen som kaffekander og kaniner er sammen med kvinder blandt de foretrukne temaer.

Lars Ravn er repræsenteret på en række museer i ind- og udland. Herhjemme blandt andet på Statens Museum for Kunst, Kobberstiksamlingen, Trapholt, Aros, Kastrupgårdsamlingen og Vejle Kunstmuseum.

# data[].attributes.headline
NR. 4: Børge Jørgensen, Poleret aluminiumsskulptur

# data[].attributes.subject
NR. 4: Børge Jørgensen, Poleret aluminiumsskulptur

# data[].attributes.body
Materiale: Stål

Opstillet: 1982

Placering: Dahlsvej

Børge Jørgensen (1926-98) er en selvlært dansk billedhugger. I sine tidlige figurative skulpturer arbejdede han i granit, hvor han gjorde brug af skulpturens masse og tyngde i sine noget bastante, plastiske former. Et fint eksempel er Mor og barn (1952), der står på Vendelbopladsen i Hjørring.

I slutningen af 1950erne begyndte Børge Jørgensen at svejse sine værker i pladejern dels påvirket af den berømte billedhugger Robert Jakobsens inspiration fra udenlandsk skulptur, og dels med et ønske om et lettere tilgængeligt og billigere materiale.

Billedsproget blev efterhånden abstrakt, men mennesker og dyr var dog fortsat inspirationskilderne til de ekspressive udtryk.

I 1960erne flyttede Børge Jørgensen til Odsherred i Vestsjælland. Her blev den landskabelige naturs groende vækstformer synlige i hans jernskulpturer, og især i de stålskulpturer, som han begyndte på i midten af 70’erne.

Skulpturen Poleret aluminiumsskulptur fra 1982 balancerer hårfint mellem lethed og tyngde og mimer en (stål)blomst, der svajer i vinden. Den blev først opstillet for enden af Nygade ved sygehuset i Korsør, men senere opstillet i Byparken nær Tårnborgvej på Halsskov.

Grundet hærværk er skulpturen nu blevet flyttet til Dahlsvej, hvor den med sine ru og glatte flader spiller sammen med omgivelserne, der spejler sig i det blanke stål.

# data[].attributes.body
Materiale: Jern

Opstillet: 1992

Placering: Norvangen 15, Korsør,

Ejer: FGU

Porten til havet er tegnet af billedkunstneren Vibeke Glarbo (f. 1946). Skulpturen er produceret som et fælles projekt for metalelever fra flere produktionsskoler i Danmark og opstillet af produktionshøjskolen (FGU) i samarbejde med eleverne. Anledningen var et stort produktionsskolemarked i Korsør, hvor der også blev bygget en legeplads til Storebæltsskolen og malet et gavlmaleri på Halskov.

Vibeke Glarbo blev uddannet på Det Kgl. Danske Kunstakademis billedhuggerskole under Mogens Bøggild og Svend Wiig Hansen i 1969-76. Her modtog hun akademiets sølvmedalje og i 2008 Kunstfondens hædersydelse. Hun er repræsenteret på en række danske kunstmuseer.

Med udgangspunkt i myter, symbolik og fragmenter udfordrer Glarbo eksistentielle spørgsmål, men lægger vægt på, at beskueren først får en umiddelbar og sanselig fysisk oplevelse.

Med fornemmelse for rum og form har hun i de seneste år mar- keret sig med store installationer, hvor publikum kan bevæge sig rundt i kunstværker og på den måde spille sammen med dem.

Vibeke Glarbo har også udført en række udsmykninger. Oftest er det skulpturer i bronze og støbejern i et stiliseret formsprog dog med afsæt i det figurative.

Hendes skulptur på Norvangen er en abstraheret fortolkning af maritime sejl, der direkte refererer til Korsørs beliggenhed og til FGU’s skibsværft, hvor eleverne restaurerer historiske sejlskibe.

# data[].attributes.body
Materiale: Støbejern

Opstillet: 2009

Placering: Kongegaardshaven, Algade 25
Ejer: Slagelse Kommune
Donation: Stig Hansens Fond og Korsør Kunstforening

Eric Heides skulptur ’Fuglevinge’ blev købt på Korsør kunstforenings udstilling i Kongegaarden i 2009 og sat op i Kongegaardshaven i 2010. Efter en omfattende parkrenovering er den fritstående skulptur senere blevet flyttet længere ind i haven.

På toppen af en slank granitstele balancerer en fuglevinge, der er støbt i jern. Den er netop formet sådan, at det er svært at afgøre, om motivet forestiller en fugl, der er ved at lette eller om den gør klar til landing.

Granitstelen er groft hugget og er i fint samspil med den glatte vingeform. Også i dette værk stemmer Erik Heides karakteristiske formsprog overens med de grove materialer, han oftest vælger til sine store former, enkle linjer og ofte organiske overflader.

Erik Heide er født 1934 i Øster Jølby på Mors. Han er uddannet på Kunstakademiets malerskole (prof. Kræsten Iversen) fra 1951-54, og på den grafiske skole (prof. Holger J. Jensen) i 1957. Siden 1958 har han dog udelukkende arbejder som billedhugger.

Han arbejder både i sten, bronze og støbejern og har gennem tiden skabt en række skulpturer og rumlige udsmykninger til torve og pladser landet over. Værkerne kan være nonfigurative eller med genkendelige motiver, hvor dyr som fugle, får, fisk og hunde - eller mennesket - ofte bliver skildret.

Inspireret af biblens beretninger har Erik Heide også skabt en del kirkeudsmykninger i både nye og gamle danske kirker.